gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3293, del 24-07-1998 (1998/6036)

RESOLUCIÓ de 13 de juliol de 1998, de la Direcció General de Patrimoni Artístic, per la qual resol la convocatòria d'ajudes per a la realització d'actuacions arqueològiques i paleontològiques ordinàries a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6036


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 13 de juliol de 1998, de la Direcció General de Patrimoni Artístic, per la qual resol la convocatòria d'ajudes per a la realització d'actuacions arqueològiques i paleontològiques ordinàries a la Comunitat Valenciana. [1998/X6036]
  
Per Ordre de 18 de maig de 1998, de la Conselleria de Cultura, Educació i Ciència (DOGV núm. 3254 de 01.06.98) es van convocar ajudes per la realització d'actuacions arqueològiques i paleontològiques ordinàries a la Comunitat Valenciana.
  
Finalitzat el termini de presentació de sol·licituds, acompanyades de la deguda documentació, es va constituir la comissió avaluadora, segons estableix la base cinquena de l'annex I de l'esmentada ordre, la qual ha elevat a esta Direcció General la proposta corresponent.
  
En virtut de la delegació efectuada pel conseller de Cultura, Educació i Ciència en la disposició final primera d'aquesta ordre, resolc:
  
Primer
  
Concedir les ajudes a la realització d'actuacions arqueològiques i paleontològiques ordinàries a la Comunitat Valenciana als sol·licitants que s'allisten en l'annex I de la present resolució en la quantia que s'hi especifica.
  
Segon
  
Es deneguen les ajudes sol·licitades pels interessats que s'allisten en l'annex II, per insuficiència pressupostària.
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos, a comptar de l'endemà de la publicació en el Diari Oficial de la Generalitat Valenciana, davant la Sala Contenciosa del Tribunal Superior de Justícia de la Comunitat Valenciana. La interposició del recurs requerirà que amb caràcter previ el recurrent comunique la interposició al conseller de Cultura, Educació i Ciència.
Diari Oficial de la Generalitat Valenciana


Sumari del DOGV 3337, del 24-09-1998 (1998/902118)

DECRET 147/1998, de 22 de setembre, del Govern Valencià, pel qual acorda el cessament, a petició pròpia, de la subdirectora del Gabinet del President de la Generalitat Valenciana, senyora Genoveva Reig Ribelles.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/09/22/147/dof/vci/html**

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902118


Data del document
:   22-09-1998

Organisme emissor


Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 147/1998, de 22 de setembre, del Govern Valencià, pel qual acorda el cessament, a petició pròpia, de la subdirectora del Gabinet del President de la Generalitat Valenciana, senyora Genoveva Reig Ribelles.   
En virtut del que disposa l'article 21.a), 35.b) i 40 de la Llei de la Generalitat Valenciana 5/1983, de 30 de desembre, el Govern Valencià, en la reunió del dia 22 de setembre de 1998, acorda:  
El cessament, a petició pròpia, de la senyora Genoveva Reig Ribelles, com a subdirectora del Gabinet del President de la Generalitat Valenciana i agrair-li els serveis prestats.  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 22 de setembre de 1998  
El president de la Generalitat Valenciana,  
EDUARDO ZAPLANA HERNANDEZ-SORO


Còpia Permalink ELI
Diari Oficial de la Generalitat Valenciana


Sumari del DOGV 3216, del 02-04-1998 (1998/2491)

Acord de 28 de febrer de 1998, de creació del Cos de la Policia Local de Caudiel, integrat per 2 places de policia local (1 per promoció interna i 1 per concurs oposició).
---------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/2491


Data del document
:   02-03-1998

Organisme emissor
:   Ajuntament de Caudiel

Tipus de document
:   Acord

Descriptors 

:   * Caudiel
    * policia
    * administració local
    * concurs administratiu

Acord de 28 de febrer de 1998, de creació del Cos de la Policia Local de Caudiel, integrat per 2 places de policia local (1 per promoció interna i 1 per concurs oposició). [1998/Q2491]
  
El Ple d'aquest Ajuntament, en la sessió del dia 28 de febrer de 1998, va acordar per unanimitat:
  
Primer
  
Crear el Cos de Policia Local de l'Ajuntament de Caudiel, de conformitat amb el que s'estableix en l'article 51.1 de la Llei Orgànica 2/1986, de 13 de març, i la disposició transitòria 4.ª del Reial Decret Legislatiu 781/1986, de 18 d'abril, integrat pels llocs de treball següents:
  
- 2 places de policia local (1 per promoció interna i 1 per concurs oposició).
  
Segon
  
Exposar al públic aquest acord en el Diari Oficial de la Generalitat Valenciana per un termini de 30 dies.
  
Tercer
  
Convocar les proves selectives corresponents per a l'accés al Cos de Policia Local d'auxiliar de policia local de l'Ajuntament de Caudiel d'acord amb el procediment establit en el Decret 254/1993, de desembre, del Govern Valencià, i l'Ordre de 5 de desembre de 1994.
  
Així com convocar les proves selectives corresponents per a cobrir una plaça vacant de policia local de l'Ajuntament de Caudiel, d'acord amb el procediment establit en la Llei 2/1990, de 4 d'abril, de la Generalitat Valenciana, de Coordinació de Policies de la Comunitat Valenciana i normes de desplegament.
Diari Oficial de la Generalitat Valenciana


Sumari del DOGV 3370, del 11-11-1998 (1998/902644)

Conselleria de Medi Ambient. CORRECCIO d'errades de la subhasta número 98/03/154. Contractació de les obres d'adequació a la normativa vigent dels llocs de la xarxa fixa de comunicacions i vigilància forestal davant del risc de descàrregues elèctriques atmosfèriques.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

### Dades del document

Número de DOGV
:   3370

Data del DOGV
:   11-11-1998

Secció del DOGV
:   I. DISPOSICIONS GENERALS

Número del document
:   1998/902644


Data del document
:   04-11-1998

Organisme emissor


Tipus de document
:   Correcció d'errades

Correcció d'errades

 Descriptors 

:   * licitació
    * condicions atmosfèriques

Conselleria de Medi Ambient. CORRECCIO d'errades de la subhasta número 98/03/154. Contractació de les obres d'adequació a la normativa vigent dels llocs de la xarxa fixa de comunicacions i vigilància forestal davant del risc de descàrregues elèctriques atmosfèriques. [1998/X9561]  
Vist l'anunci de la subhasta número 98.03.54, de data 23 d'octubre de 1998, per a la contractació de les obres d'adequació a la normativa vigent dels llocs de la xarxa fixa de comunicacions i vigilància forestal enfront del risc de descàrregues elèctriques atmosfèriques, i vist que s'hi ha detectat un error en el pressupost, en virtut del que disposen l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de l'article 93 del Reglament General de Contractació, se n'efectua la rectificació en el sentit següent:  
On diu: «4. Pressupost base de licitació: import total: 44.471.272 PTA».  
Ha de dir: «4. Pressupost base de licitació: import total: 63.782.000 PTA».  
On diu: «5. Garanties: provisional: 650.506».  
Ha de dir: «5. Garanties: provisional: 650.486».  
València, 4 de novembre de 1998.- El conseller de Medi Ambient: José Manuel Castellá Almiñana.
Diari Oficial de la Generalitat Valenciana


Sumari del DOGV 3178, del 06-02-1998 (1998/523)

Rotlle d'apel·lació número 54/1997.
-----------------------------------

### Dades del document

Número de DOGV
:   3178

Data del DOGV
:   06-02-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/523


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 54/1997. [1998/Q523]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que es va acordar en la resolució del dia d'avui, dictada en el rotlle d'apel·lació número 54/1997, del Jutjat número 3 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne magistrat José Martínez Fernández, ha vist aquest rotlle d'apel·lació número 663/1996, que prové de les actuacions de judici verbal civil, promogudes davant del Jutjat de Primera Instància número 3 de València, amb el número 54/1997, entre les parts; d'una, com a demandat apel·lant, el Consorcio de Compensación de Seguros, i d'una altra, com a demandant apel·lat, la senyora Sandra Salcedo Martorell, i com a demandat apel·lat, el senyor Emilio Martínez Mereciano, sobre reclamació de quantitat, en virtut del recurs d'apel·lació interposat pel Consorcio de Compensación de Seguros.
  
Decisió
  
Es desestima el recurs i s'imposen les costes d'aquesta alçada a l'apel·lant.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Emilio Martínez Mereciano, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3182, del 12-02-1998 (1998/930)

Expedient número S/47/1997. Adjudicació.
----------------------------------------

### Dades del document

Número de DOGV
:   3182

Data del DOGV
:   12-02-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/930


Organisme emissor
:   Institut Valencià de la Joventut

Tipus de document
:   Anunci

Expedient número S/47/1997. Adjudicació. [1998/Q930]
  
1. Entitat adjudicadora
  
a) Organisme: Institut Valencià de la Joventut.
  
b) Dependència que tramita l'expedient: Secretaria Tècnica Contractació.
  
c) Número de l'expedient: S/47/1997.
  
2. Objecte del contracte
  
a) Tipus de contracte: serveis.
  
b) Descripció de l'objecte: disseny, maquetació i edició de 250.000 exemplars de la Guia del carnet jove 1997, de l'Institut Valencià de la Joventut.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.114, de 4 de novembre de 1997.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de la licitació
  
Import total: 7.000.000 PTA.
  
5. Adjudicació
  
a) Data: 30 de desembre de 1997.
  
b) Contractista: Textos i Imatges, SAL.
  
c) Nacionalitat: espanyola.
  
d) Import de l'adjudicació: 5.450.000 PTA.
Diari Oficial de la Generalitat Valenciana


Sumari del DOGV 3279, del 06-07-1998 (1998/5582)

Subhasta número 98/02/104. Construcció d’un abocador controlat d’inerts a Catarroja.
------------------------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/5582


Data del document
:   25-06-1998

Organisme emissor
:   Conselleria de Medi Ambient

Tipus de document
:   Subhasta

Descriptors 

:   * Catarroja
    * licitació
    * eliminació de residus

Subhasta número 98/02/104. Construcció d'un abocador controlat d'inerts a Catarroja. [1998/X5582]
  
1. Entitat adjudicadora
  
a) Conselleria de Medi Ambient
  
b) Servei de Gestió Administrativa
  
c) Núm. d'expedient: 98/02/104.
  
2. Objecte del contracte
  
a) Construcció d'un abocador controlat d'inerts
  
b) Lloc d'execució: terme municipal de Catarroja (València)
  
c) Termini d'execució: tres mesos.
  
3. Tramitació, procediment i forma d'adjudicació
  
a) Tramitació: urgent
  
b) Procediment: obert
  
c) Forma: subhasta.
  
4. Pressupost base de licitació
  
Import total: 46.262.201 pessetes.
  
5. Garanties
  
Provisional: 329.624 pessetes.
  
6. Obtenció de documentació i informació
  
a)\* Informació i obtenció de plecs: 96 386 59 25 i 96 386 59 26
  
\* Consulta de plecs: Conselleria de Medi Ambient; Servei de Gestió Administrativa
  
b) Carrer de l'Arquitecte Alfaro, núm. 39
  
c) València 46732
  
d) 96 386 59 26
  
e) Fax 96 386 50 75
  
f) Data límit d'obtenció de documents i informació: fins l'últim dia de presentació de proposicions.
  
7. Requisits específics del contractista
  
a) Classificació: no escau.
  
b) Altres requisits: els establits a la clàusula 6.3 del plec de clàusules administratives particulars.
  
8. Presentació de les ofertes
  
a) Data límit de presentació: fins les 14 hores del tretzé dia natural comptador des de l'endemà al de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins el primer dia hàbil següent.
  
b) Documentació que s'ha de presentar: Sobre A amb la documentació general. Sobre B amb la proposició econòmica. Les ofertes econòmiques s'hauran d'adaptar al model establit en el plec de clàusules administratives.
  
c) Lloc de presentació
  
- Registre General de la Conselleria a València: c/ Arquitecte Alfaro, núm. 39
  
- Servei Territorial d'Alacant: c/ Churruca, 29
  
- Servei Territorial de Castelló: Av/ Germans Bou, 47
  
9. Obertura d'ofertes
  
En el lloc indicat en el punt 6 d'aquest anunci el cinqué dia natural a partir de la data límit de recepció d'ofertes, a les 12 hores, en acte públic. Si coincideix en dissabte, l'obertura es farà el següent dia hàbil.
  
10. Despeses de l'anunci
  
Seran a càrrec de l'adjudicatari.
Diari Oficial de la Generalitat Valenciana


Sumari del DOGV 3155, del 05-01-1998 (1997/12502)

Ressenya de l'acord adoptat el 30 de setembre de 1997, per la Comissió Territorial d'Urbanisme de Valencia: modificació puntual número 2 (30 punts) del Pla General d'Ordenació Urbana de Puçol.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1997/12039


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'acord adoptat el 30 de setembre de 1997, per la Comissió Territorial d'Urbanisme de Valencia: modificació puntual número 2 (30 punts) del Pla General d'Ordenació Urbana de Puçol. [97/12504]
  
De conformitat amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de l'acord adoptat el 30 de setembre de 1997, per la Comissió Territorial d'Urbanisme de Valencia i publicat juntament amb les Normes Urbanístiques aprovades en el butlletí oficial de la Província de Valencia número 283 del dia 28 de novembre de 1997:
  
- Relatiu a la modificació puntual número 2 (30 punts) del Pla General d'Ordenació Urbana de Puçol.
  
Contra aquesta resolució, que no esgota la via administrativa, es podra interposar recurso ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació d'aquest anunci. Això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3341, del 30-09-1998 (1998/7367)

Rotlle d'apel·lació número 310/1997. Cèdula de notificació.
-----------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/7367


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 310/1997. Cèdula de notificació. [1998/Q7367]
  
La Secció Sisena de l'Audiència Provincial de València ha dictat, en el rotlle d'apel·lació número 310/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 714
  
- President: Vicente Ortega Llorca
  
- Magistrats:
  
· Ana Pérez Tórtola
  
· José María Llanos Pitarch
  
València, 20 de juliol de 1998
  
La Secció Sisena d'aquesta Audiència Provincial de València, sent-ne ponent la magistrada Ana Pérez Tórtola, ha vist les actuacions de judici de terceria de domini, promogudes davant el Jutjat de Primera Instància número 3 de Llíria per la senyora María Tarazón Real contra el senyor Antonio Gadea Martí, la senyora Teresa Carot Alcalá i BNP España, SA, sobre terceria de domini; pendents davant d'aquesta Secció en virtut del recurs d'apel·lació interposat pel demandant, representat per la procuradora María Ángeles Blasco Marqués i dirigit per la lletrada Ana Veses Ortiz. L'apel·lat, el senyor Antonio Gadea Martí, la senyora Teresa Carot Alcalá i BNP España, SA, no ha comparegut.
  
Decisió
  
1. Estimem el recurs d'apel·lació interposat per la representació de la senyora María Tarazón Real davant la sentència de data 6 de setembre de 1996, dictada pel Jutjat de Primera Instància número 3 de Llíria i deixar-la en part sense efecte en el sentit d'imposar als codemandats, el senyor Antonio Gadea Martí i la senyora Teresa Carot Alcalá, les costes generades en primera instància en relació amb la pretensió de terceria plantejada davant d'ells per la demandant, i confirmar els altres pronunciaments de la decisió.
  
2. No fer pronunciament pel que fa a les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Antonio Gadea Martí, la senyora Teresa Carot Alcalá, BNP España, SA.
Diari Oficial de la Generalitat Valenciana


Sumari del DOGV 3251, del 27-05-1998 (1998/3929)

Informació pública del Pla Parcial Residencial La Pedrera.
----------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3929


Organisme emissor
:   Ajuntament de Banyeres de Mariola

Tipus de document
:   Anunci

Informació pública del Pla Parcial Residencial La Pedrera. [1998/M3929]
  
Inmobiliarias y Contratas, SA ha presentat el document del Pla Parcial Residencial La Pedrera, S. A. U. de tipus residencial, definit com a R1 en les Normes Subsidiàries de Planejament Municipal, l'annex d'homologació, així com el Programa d'Actuació Integrada que l'acompanya i l'alcalde president, en el Decret de data 27 d'abril de 1998, va resoldre sotmetre'ls a informació pública.
  
La qual cosa s'anuncia perquè en el termini de 20 dies hàbils, comptats a partir del següent a la publicació en el Diari Oficial de la Generalitat Valenciana, puguen formular-s'hi al·legacions i alternatives tècniques així com proposicions juridicoeconòmiques; tot això d'acord amb el que disposa l'article 46, per remissió dels articles 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients en plica tancada i amb la documentació que s'indica en els apartats C i D de l'article 32 de la Llei 6/1994, de 15 de novembre, de la Generalitat Valenciana, abans esmentada. L'obertura de pliques tindrà lloc a les 10.00 hores en la següent data hàbil a la conclusió del termini per a presentar-les.
Diari Oficial de la Generalitat Valenciana


Sumari del DOGV 3363, del 02-11-1998 (1998/8686)

Informació pública del projecte d'estudi de detall per a l'ordenació de volums en la parcel·la número 138 del Muntanyar I.
--------------------------------------------------------------------------------------------------------------------------

### Dades del document

Número de DOGV
:   3363

Data del DOGV
:   02-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8686


Organisme emissor
:   Ajuntament de Xàbia

Tipus de document
:   Anunci

Informació pública del projecte d'estudi de detall per a l'ordenació de volums en la parcel·la número 138 del Muntanyar I. [1998/M8686]
  
Aquesta Regidoria Delegada d'Urbanisme, mitjançant la Resolució número 1.375/98, de data 16 de setembre de 1998, ha resolt sotmetre a informació pública el projecte d'estudi de detall per a l'ordenació de volums en la parcel·la número 138 del Muntanyar I, promogut per Cagisa, SL.
  
La qual cosa es fa pública per a general coneixement.
Diari Oficial de la Generalitat Valenciana


Sumari del DOGV 3235, del 05-05-1998 (1998/2946)

Recurs contenciós administratiu número 906/97.
----------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/2946


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 906/97. [1998/A2946]
  
El president de la Sala Contenciosa Administrativa del Tribunal Superior de Justícia de la Comunitat Valenciana, Secció Segona, fa saber:
  
Que CCOO-PV ha interposat un recurs contenciós administratiu amb el número 02/0000906/1997, contra el Decret 24/1997, d'11 de febrer, sobre indemnitzacions per raó del servei.
  
Cosa que es fa pública als efectes preceptuats en l'article 60 de la llei d'aquesta jurisdicció.